Oficialusis leidinys 241 , 28/12/1966 p. 4057 - 4058

specialusis leidimas danų kalba: serija I skyrius 1965-1966 p. 0259

specialusis leidimas anglų kalba: serija I skyrius 1965-1966 p. 0297

specialusis leidimas graikų k.: skyrius 12 tomas 1 p. 0037

specialusis leidimas ispanų kalba: skyrius 12 tomas 1 p. 0119

specialusis leidimas portugalų kalba skyrius 12 tomas 1 p. 0119

specialusis leidimas suomių kalba: skyrius 12 tomas 1 p. 0025

specialusis leidimas švedų kalba: skyrius 12 tomas 1 p. 0025



Komisijos Reglamentas Nr. 17/66/Euratomas 1966 m. lapkričio 29 d. dėl Tiekimo skyriaus taisyklių netaikymo tais atvejais, kai perduodamas nedidelis rūdos, žaliavų ar specialiųjų skiliųjų medžiagų kiekis EUROPOS ATOMINĖS ENERGIJOS BENDRIJOS KOMISIJA, atsižvelgdama į Europos atominės energijos bendrijos steigimo sutarties nuostatas ir ypač į jos 2 straipsnio d punktą, 74, 77, 124 bei 161 straipsnius, kadangi nuo 1961 m. gruodžio 19 d. Komisijos reglamento Nr. 10 įsigaliojimo padidėjo šiuo metu tyrimuose naudojamų branduolinių medžiagų kiekis; kadangi Bendrijos tiekimo pozicija branduolinių medžiagų atžvilgiu leidžia taikyti 74 straipsnyje numatytas išimtis taip, kad visiems vartotojams rūda, pirminės medžiagos ir specialiosios skiliosios medžiagos būtų tiekiamos reguliariai ir tinkamai, PRIĖMĖ ŠĮ REGLAMENTĄ: 1 straipsnis Sutarties VI skyriaus nuostatos netaikomos toliau nurodytais atvejais, susijusiais su rūdomis, urano ir torio žaliavomis: - gabenant Bendrijos viduje ir importuojant į Bendriją tokį jų kiekį, kuris pagal vieną sandorį neviršija tonos urano ir torio (arba urano, arba torio), nustačius metinį 5 tonų limitą vienam vartotojui kiekvienos šių medžiagų atžvilgiu, - eksportuojant iš Bendrijos tokį jų kiekį, kuris neviršija tonos urano ir torio (arba urano, arba torio), nustačius metinį 5 tonų limitą vienam eksportuotojui kiekvienos šių medžiagų atžvilgiu. 2 straipsnis Specialiųjų skiliųjų medžiagų atveju Sutarties VI skyriaus nuostatos netaikomos gabenant Bendrijos viduje ir importuojant į Bendriją tokį kiekį, kuris pagal vieną sandorį neviršija 200 g urano 235, urano 233 arba plutonio, nustačius metinį 1000 gramų limitą vienam vartotojui, taikant importuotoms medžiagoms bendradarbiavimo susitarimų, kuriuos Bendrija pasirašė su trečiosiomis šalimis, nuostatas. 3 straipsnis Asmuo, importuojantis arba eksportuojantis tokias medžiagas, ir tiekėjas, gabenantis jas Bendrijos viduje pagal šio reglamento 1 ir 2 straipsniuose numatytas išimtis, privalo kas ketvirtį pateikti Tiekimo agentūrai ataskaitą apie tokiu būdu atliktus sandorius, nurodydamas tokią informaciją: a) tiekimo sutarties sudarymo datą; b) susitariančiųjų šalių pavardes arba pavadinimus; c) medžiagos pagaminimo vietą; d) produktų chemines ir fizines (arba chemines, arba fizines) savybes; e) kiekį metriniais vienetais [1]; f) kaip panaudotos ar kaip ketinama naudoti šias rūdas, žaliavas ir specialiąsias skiliąsias medžiagas. Mėnesinės ataskaitos turi būti pateiktos Agentūrai per mėnesį pasibaigus kiekvienam ketvirčiui, per kurį buvo atlikti šiame reglamente nurodyti sandoriai. 4 straipsnis Šis reglamentas įsigalioja jo paskelbimo Europos Bendrijų oficialiajame leidinyje dieną. Jis panaikina ir pakeičia Reglamentą, Komisijos priimtą 1961 m. lapkričio 29 d., paskelbtą Europos Bendrijų oficialiajame leidinyje 1961 m. gruodžio 19 d., o pakeista jo redakcija paskelbta Oficialiajame leidinyje 1962 m. sausio 20 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1966 m. lapkričio 29 d. Komisijos vardu P. Chatenet Pirmininkas [1] Pirmiau minėtose ataskaitose pateikiant informaciją apie rūdas ir pirmines medžiagas turi būti nurodytas urano arba torio kiekis kilogramais, o pateikiant informaciją apie specialiąsias skiliąsias medžiagas – urano 233, urano 235 arba plutonio kiekis gramais. Skaičiai turintys dešimtainę trupmeną suapvalinami iki kito mažesnio arba didesnio sveikojo skaičiaus priklausomai nuo to, ar dešimtainė trupmena yra didesnė ar mažesnė už 0,5. Kai dešimtainė trupmena yra 0,5, skaičius suapvalinamas iki kito didesnio arba mažesnio sveikojo skaičiaus priklausomai nuo to, ar skaitmuo esantis prieš dešimtainės trupmenos kablelį yra lyginis ar nelyginis. --------------------------------------------------